wickkiey/tamil-wikipedia-chunked huggingface dataset:
# திசம்பர் 27

## நிகழ்வுகள்

- 36 &ndash; பிரிந்து சென்ற செங்சியா பேரரசை கைப்பற்றி இரண்டு நாட்களில் அதன் தலைநகர் செங்டூவைச் சூறியாடுமாறு ஆன் சீனத் தளபதி தனது படைகளுக்கு உத்தரவிட்டான்.
- 537 &ndash; துருக்கியின் கிறித்தவப் பெருங்கோயில் ஹேகியா சோபியா கட்டி முடிக்கப்பட்டது.
- 1703 &ndash; இங்கிலாந்துக்கு வைன்களை இறக்குமதி செய்வதற்கு போர்த்துக்கீசருக்கு தனியுரிமை வழங்கும் ஒப்பந்தம் இங்கிலாந்துக்கும் போர்த்துக்கல்லுக்கும் இடையில ஏற்பட்டது.
- 1814 &ndash; பிரித்தானிய அமெரிக்கப் போர், 1812: அமெரிக்கப் பெரும்பாய்க்கப்பல் *கரொலைனா* அழிக்கப்பட்டது.
- 1831 &ndash; சார்ல்ஸ் டார்வின் உயிரினங்களின் படிவளர்ச்சிக் கொள்கை பற்றிய ஆய்வுக்காக தென்னமெரிக்கா நோக்கிப் புறப்பட்டார்.
- 1836 &ndash; இங்கிலாந்தின் வரலாற்றில் மிக மோசமான புயல் சசெக்ஸ் நகரில் இடம்பெற்றது. 8 பேர் உயிரிழந்தனர்.
- 1845 &ndash; பிள்ளைப் பேறுக்கு ஈதர் மயக்க மருந்தாக முதற் தடவையாக ஐக்கிய அமெரிக்காவில் ஜோர்ஜியாவில் பயன்படுத்தப்பட்டது.
- 1864 &ndash; இலங்கையில் முதலாவது தொடருந்து சேவை கொழும்புக்கும், அம்பேபுசைக்கும் இடையில் ஆரம்பிக்கப்பட்டது.
- 1911 &ndash; இந்தியாவின் தேசியப் பண் ஜன கண மன முதன்முதலில் கல்கத்தா நகரில் நடந்த இந்திய தேசிய காங்கிரசு மாநாட்டில் இசைக்கப்பட்டது.
- 1915 &ndash; யாழ்ப்பாணத்தின் முதல் பொது நூலகம் "நகுலேசுவரா நூல்நிலையம்" கீரிமலையில் திறக்கப்பட்டது.
- 1918 &ndash; செருமனியருக்கெதிரான பெரும் எழுச்சி போலந்தில் ஆரம்பமானது.
- 1922 &ndash; உலகின் முதலாவது வானூர்தி தாங்கிக் கப்பல் சப்பானின் *ஓஷோ* சேவைக்கு விடப்பட்டது.
- 1939 &ndash; துருக்கியில் ஏர்சின்கன் நகரில் 7.8 நிலநடுக்கம் ஏற்பட்டதில் 32,700 பேர் உயிரிழந்தனர்.
- 1945 &ndash; 29 நாடுகளின் ஒப்புதலுடன் அனைத்துலக நாணய நிதியம் உருவாக்கப்பட்டது.
- 1949 &ndash; இந்தோனேசியா ஒன்றுபட்ட விடுதலை பெற்ற நாடாக நெதர்லாந்து அறிவித்தது.
- 1956 &ndash; தமிழ்நாட்டில் தமிழ் ஆட்சி மொழிச் சட்டம் ஒருமனதாக நிறைவேற்றப்பட்டது.
- 1966 &ndash; உலகின் மிகப் பெரும் குகை மெக்சிக்கோவில் கண்டுபிடிக்கப்பட்டது.
- 1968 &ndash; சந்திரனுக்கான முதலாவது மனித விண்வெளிப்பயணக் கப்பலான அப்பல்லோ 8 வெற்றிகரமாக பசிபிக் கடலில் இறங்கியது.
- 1978 &ndash; எசுப்பானியா 40 ஆண்டுகால பாசிச சர்வாதிகார ஆட்சியின் பின்னர் சனநாயக நாடானது.
- 1979 &ndash; சோவியத் ஒன்றியம் ஆப்கானித்தானைக் கைப்பற்றியது. அதிபர் ஹபிசுல்லா அமீன் சுட்டுக்கொல்லப்பட்டு பப்ராக் கர்மால் தலைவரானார்.
- 1985 &ndash; உரோம், வியன்னா விமான நிலையங்களில் பாலத்தீனத் தீவிரவாதிகள் நடத்திய தாக்குதல்கலில் 18 பேர் கொல்லப்பட்டனர்.
- 1989 &ndash; உருமேனியப் புரட்சி முடிவுக்கு வந்தது.
- 1996 &ndash; தலிபான் படைகள் ஆப்கானிஸ்தானில் காபூல் நகரில் பக்ராம் வான்படைத் தளத்தைக் மீளக் கைப்பற்றினர்.
- 1997 &ndash; வடக்கு அயர்லாந்தில் புரட்டஸ்தாந்து துணை இராணுவக்குழுத் தலைவர் பில்லி ரைட் சுட்டுக் கொல்லப்பட்டார்.
- 2000 &ndash; யாழ்ப்பாணம், தென்மராட்சி மிருசுவிலில் தமது வீடுகளைப் பார்வையிடச் சென்ற எட்டு பொதுமக்கள் இலங்கைப் படையினரால் சுட்டுக் கொல்லப்பட்டனர்.
- 2002 &ndash; செச்சினியாவின் குரோசுனி நகரில் மாஸ்கோ சார்பு அரச தலைமையகத்தில் இரண்டு குண்டுகள் வெடித்ததில் 72 பேர் கொல்லப்பட்டு 200 பேர் காயமடைந்தனர்.
- 2004 &ndash; எஸ்ஜிஆர் 1806-20 என்ற காந்த விண்மீனில் நிகழ்ந்த வெடிப்பினால் அதன் கதிர்வீச்சு புவியை அடைந்தது.
- 2007 &ndash; பாக்கித்தான் முன்னாள் பிரதமர் பெனசீர் பூட்டோ ராவல்பிண்டியில் தற்கொலைக் குண்டுவெடிப்பில் கொல்லப்பட்டார்.
- 2008 &ndash; இசுரேல் காசா மீது மூன்று வாரத் தாக்குதலை ஆரம்பித்தது.
# திசம்பர் 27

## பிறப்புகள்

- 1571 &ndash; யோகான்னசு கெப்லர், செருமானியக் கணிதவியலாளர், வானியலாளர் (இ. 1630)
- 1773 &ndash; ஜார்ஜ் கேலி, ஆங்கிலேயப் பொறியியலாளர், அரசியல்வாதி (இ. 1857)
- 1797 &ndash; கலிப், இந்தியப் புலவர் (இ. 1869)
- 1822 &ndash; லூயி பாஸ்ச்சர், பிரான்சிய வேதியியலாளர், நுண்ணுயிரியலாளர் (இ. 1895)
- 1895 &ndash; சர்தார் உஜ்ஜல் சிங், இந்திய அரசியல்வாதி (இ. 1983)
- 1901 &ndash; மார்லீன் டீட்ரிக், செருமானிய-அமெரிக்க நடிகை, பாடகி (இ. 1992)
- 1913 &ndash; விருகம்பாக்கம் அரங்கநாதன், இந்தி எதிப்புப் போராட்டத்தில் தீக்குளித்து உயிர்விட்டவர் (இ. 1965)
- 1945 &ndash; டேவிட் ராஜேந்திரன், ஈழத்து வானொலி, மேடை நாடகக் கலைஞர் (இ. 2013)
- 1948 &ndash; செரார்டு தெபர்டியு, பிரான்சிய-உருசிய நடிகர்
- 1965 &ndash; சல்மான் கான், இந்திய நடிகர்
# திசம்பர் 27

## இறப்புகள்

- 1834 &ndash; சார்லஸ் லாம், ஆங்கிலேயக் கட்டுரையாளர் (பி. 1775)
- 1914 &ndash; சார்லஸ் மார்ட்டின் ஹால், அமெரிக்க வேதியியலாளர், பொறியியலாளர் (பி. 1863)
- 1922 &ndash; தாமஸ் வில்லியம் ரைஸ் டேவிட்ஸ், பிரித்தானிய பாளி அறிஞர் (பி. 1843)
- 1923 &ndash; அலெக்சாந்தர் கஸ்டவ் ஈபல், ஈபெல் கோபுரத்தை வடிவமைத்த பிரான்சியக் கட்டிடக் கலைஞர் (பி. 1832)
- 1976 &ndash; வ. நல்லையா, இலங்கைத் தமிழ் அரசியல்வாதி (பி. 1909)
- 1979 &ndash; ஹஃபிசுல்லா அமீன், ஆப்கானித்தானின் 2வது அரசுத்தலைவர் (பி. 1929)
- 2007 &ndash; பெனசீர் பூட்டோ, பாக்கித்தானின் 11வது பிரதமர் (பி. 1953)
- 2016 &ndash; இரத்தினசிறி விக்கிரமநாயக்க, இலங்கை அரசியல்வாதி (பி. 1933)
- 2018 &ndash; சீனு மோகன், தமிழக மேடை, திரைப்பட நடிகர் (பி. 1956)
# செல்வச்சந்திரன் சத்தியநாதன்

**செல்வச்சந்திரன் சத்தியநாதன்** (இயக்கப்பெயர்: **சங்கர்**) (சூன் 19, 1960 - நவம்பர் 27, 1982; கம்பர்மலை, வடமராட்சி, யாழ்ப்பாணம்) ஈழப்போராட்டத்தில் மரணமடைந்த தமிழீழ விடுதலைப் புலிகளின் முதல் போராளியாவார். இவர் இறந்த நாளையே மாவீரர் நாளாக அறிவித்து ஒவ்வோராண்டும் அனைத்து இறந்த போராளிகளும் விடுதலைப் புலிகளால் நினைவு கூரப்படுகின்றார்கள். இவர் இறந்தது 27-11-1982 அன்று மாலை 6.05 ஆகும்.
# செப்டம்பர் 6

## பிறப்புகள்

- 1766 &ndash; ஜான் டால்ட்டன், ஆங்கிலேய வேதியியலாளர், இயற்பியலாளர் (இ. 1844)
- 1860 &ndash; ஜேன் ஆடம்ஸ், அமைதிக்கான நோபல் பரிசு பெற்ற அமெரிக்க சமூகவியலாளர் (இ. 1935)
- 1889 &ndash; சரத் சந்திர போசு, இந்திய விடுதலைப் போராட்ட செயற்பாட்டாளர் (இ. 1950)
- 1898 &ndash; சாம். அ. சபாபதி, யாழ்ப்பாண நகரின் 1வது முதல்வர் (இ. 1964)
- 1911 &ndash; ஓ. வி. அழகேசன், தமிழக அரசியல்வாதி (இ. 1992)
- 1915 &ndash; இலங்கையர்கோன், ஈழத்துச் சிறுகதை முன்னோடி (இ. 1961)
- 1919 &ndash; வில்சன் கிரேட்பாட்ச், அமெரிக்கப் பொறியியலாளர் (இ. 2011)
- 1920 &ndash; லாரன்சு லேசான், அமெரிக்க உளவியலாளர், கல்வியாளர்
- 1930 &ndash; சாலை இளந்திரையன், தமிழ்ப் பேராசிரியர், சொற்பொழிவாளர், எழுத்தாளார், அரசியற் செயற்பாட்டாளர் (இ. 1998)
- 1937 &ndash; பாரூக் மரைக்காயர், தமிழக அரசியல்வாதி (இ. 2012)
- 1937 &ndash; யஷ்வந்த் சின்கா, இந்திய அரசியல்வாதி
- 1942 &ndash; சேலம் பா. அன்பரசு. தமிழக எழுத்தாளர். (இ. 2009)
- 1944 &ndash; நிமல் சிரிபால டி சில்வா, இலங்கை அரசியல்வாதி
- 1968 &ndash; சாயிட் அன்வர், பாக்கித்தானியத் துடுப்பாட்ட வீரர்
- 1989 &ndash; அனுயா பகவத், இந்தியத் திரைப்பட நடிகை
# செப்டம்பர் 6

## இறப்புகள்

- 1566 &ndash; முதலாம் சுலைமான், உதுமானியப் பேரரசர் (பி. 1494)
- 1907 &ndash; சல்லி புருதோம், நோபல் பரிசு பெற்ற பிரான்சியக் கவிஞர் (பி. 1839)
- 1936 &ndash; இராபர்ட் இசுடேன்சு, பிரித்தானிய தொழிலதிபர் (பி. 1841)
- 1966 &ndash; மார்கரெட் சாங்கர், அமெரிக்கத் தாதி, கல்வியாளர் (பி. 1879)
- 1972 &ndash; அலாவுதீன் கான், வங்காள சரோது இசைக் கலைஞர் (பி. 1862]])
- 1979 &ndash; பா. கா. மூக்கைய்யாத்தேவர், இந்திய அரசியல்வாதி (பி. 1923)
- 1997 &ndash; ஹரிவான்ஷ் லால் பூன்ஜா, இந்திய அத்வைத வேதாந்தி (பி. 1910)
- 1998 &ndash; அகிரா குரோசாவா, சப்பானிய இயக்குநர் (பி. 1910)
- 2006 &ndash; பி. சி. சேகர், மலேசியத் தொழிலதிபர், அறிவியலாளர் (பி. 1929)
- 2007 &ndash; லூசியானோ பாவ்ராட்டி, இத்தாலியப் பாடகர் (பி. 1935)
- 2009 &ndash; அரிசரண் சிங் பிரார், பஞ்சாப் அரசியல்வாதி (பி. 1919)
- 2015 &ndash; உ. இராதாகிருஷ்ணன், இலங்கை வயலின் இசைக் கலைஞர் (பி. 1943)
- 2019 &ndash; இராபர்ட் முகாபே, சிம்பாப்வேயின் 2-வது அரசுத்தலைவர் (பி. 1924)
# செப்டம்பர் 6

## சிறப்பு நாள்

- விடுதலை நாள் (சுவாசிலாந்து, பிரித்தானியாவிடம் இருந்து 1968)
- இணைப்பு நாள் (பல்கேரியா)
# குவாம்

**குவாம்** (*Guam*, ; சமோரோ: Guåhån) என்பது மேற்கு பசிபிக் பெருங்கடலில் அமைந்துள்ள ஒரு தீவு ஆகும். இது ஐக்கிய அமெரிக்காவின் உள்முகப்படுத்தப்படாத ஆட்சிக்குட்பட்ட ஐந்து பிரதேசங்களில் ஒன்றாகும்.  
இத்தீவின் தலைநகர் அகாத்னா ஆகும். மக்கள் அடர்த்தி அதிகமான நகரம் டெடேடோ ஆகும். 2017 கணக்கெடுப்பின்படி, குவாமில் 162,742 பேர் வசிக்கின்றனர். குவாம் மக்கள் பிறப்பினால் அமெரிக்கக் குடியுரிமை பெற்றவர்கள். குவாமின் மொத்தப் பரப்பளவு 210 சதுர மைல் (544&nbsp;கிமீ<sup>2</sup>). மக்கள்தொகை அடர்த்தி 770/சதுரமைல் (297/சகிமீ). ஓசியானியாவில் அமைந்துள்ள இத்தீவு, மரியானா தீவுகளில் அமைந்துள்ள தீவுகளில் மிகவும் பெரியதும், மைக்குரோனீசியாவில் உள்ள மிகப்பெரும் தீவும் ஆகும். இத்தீவின் மிக உயர்ந்த புள்ளி லாம்லாம் மலை ஆகும். இதன் உயரம் கடல்மட்டத்தில் இருந்து 406 மீட்டர்கள் ஆகும்.  
இத்தீவின் ஆதிகுடிகளான சமோரோக்கள் கிமு 2000 ஆம் ஆண்டுகளில் இங்கு குடியேறினர். போர்த்துக்கீச நாடுகாண் பயணி பெர்டினென்ட் மகலன் 1521 மார்ச் 6 இல் இங்கு முதன் முதலில் வந்திறங்கிய முதலாவது ஐரோப்பியர் ஆவார். 1668 இல் எசுப்பானியர்கள் குடியேறினர். எசுப்பானியக் கத்தோலிக்க மதப்பரப்புனர் தியேகோ லூயிசு டி சான் விட்டோரெசு என்பவரே முதலில் இங்குவந்தார். 16-ஆம் நூற்றாண்டிற்கும், 18-ஆம் நூற்றாண்டிற்கும் இடைப்பட்ட காலத்தில் எசுப்பானிய மணிலா வணிகர்கள் இங்கு வந்து தங்கிச் செல்லும் இடமாக இருந்தது வந்தது. எசுப்பானிய அமெரிக்கப் போர்க் காலத்தில், ஐக்கிய அமெரிக்கா 1898 சூன் 21 இல் குவாமை எசுப்பானியர்களிடம் இருந்து கைப்பற்றியது. 1898 பாரிசு உடன்படிக்கையின் படி, 1998 திசம்பர் 10 இல் எசுப்பானியா குவாமை அமெரிக்காவுக்குத் தந்தது. ஐக்கிய நாடுகள் அவையின் 17 சுய-ஆட்சியற்ற பிராந்தியங்களில் குவாமும் ஒன்றாகும்.  
இரண்டாம் உலகப் போருக்கு முன்னர், குவாம், அமெரிக்க சமோவா, ஹவாய், வேக் தீவு, பிலிப்பீன்சு ஆகிய ஐந்து பிரதேசங்களும் பசிபிக் பெருங்கடலில் அமைந்திருந்த அமெரிக்க ஆட்சிக்குட்பட்ட பிரதேசங்களாக இருந்தன. 1941 திசம்பர் 7 இல், பேர்ள் துறைமுகத் தாக்குதல் நடந்த சில மணி நேரத்தின் பின்னர், குவாம் சப்பானியரால் கைப்பற்றப்பட்டது. சப்பான் இரண்டரை ஆண்டுகள் குவாமைத் தமது கட்டுப்பாட்டில் வைத்திருந்தது. சப்பானியரின் ஆட்சிக் காலத்தில் குவாம் மக்கள் சப்பானியர்களிடம் இருந்து பெரும் அச்சுறுத்தலுக்குள்ளாகியிருந்தனர். பலர் கொல்லப்பட்டனர். மேலும் கட்டாயவேலை, பாலியல் துன்புறுத்தல் போன்றவற்றுக்கு உள்ளாகியிருந்தனர். 1944 சூலை 21 இல் அமஎரிக்கா குவாமை மீண்டும் கைப்பற்றியது. 1960கள் முதல், குவாமின் பொருளாதாரம் சுற்றுலாத்துறையிலும், அமெரிக்கப் படைத்தளங்களிலும் தங்கியுள்ளது.
# குவாம்

## வரலாறு

is featured in many legends about Guam before European colonization.]]
குவாம், மற்றும் வடக்கு மரியானா தீவுகளின் ஆரம்பகால குடியேறிகள் தென்கிழக்காசியாவில் இருந்து கிமு 2000 ஆம் ஆண்டுகளில் ஆஸ்திரனேசிய மக்கள் என நம்பப்படுகிறது. இவர்களே தற்போதைய சமோரோ மக்கள் என இனங்காணப்படுகின்றனர்.  
பண்டைய சமோரோ சமூகத்தில் நான்கு பிரிவினர் இருந்தனர்: *சமோரி* (தலைவர்கள்), *மட்டுவா* (மேல்குடி), *அச்சோட்* (நடு வகுப்பு), *மனாச்சங்கு* (கீழ்ப்பிரிவு) ஆகியோர். *மட்டுவா* என்ற மேல்குடியினர் மீன்பிடி வளங்கள் நிறைந்த கரையோரப் பகுதிகளில் வாழ்ந்தனர். கீழ்ப்பிரிவினர் குவாமின் உட்பகுதிகளில் வாழ்ந்தனர். இவர்களை விட மருத்துவத் துறையில் தேர்ச்சி பெற்றோர் "*மக்கானா*" என அழைக்கப்பட்டனர். குவாம் சமூகம் தாய்வழி வம்சத்தைக் கொண்டவர்கள்.
# நெட்டாண்டு

**நெட்டாண்டு** (Leap Year) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஒரு நாளையோ கிழமையையோ மாதத்தையோ கொண்டது ஆண்டாகும். எடுத்துக்காட்டாக பிப்ரவரி மாதத்தில் 28 நாட்களுக்குப் பதில் 29 நாட்கள் வரும் ஆண்டை குறிப்பிடலாம். பருவங்களும் வானவியல் நிகழ்வுகளும் சரியாக ஒரே நாள் இடைவெளியில் நடைபெறுவதில்லை. எனவே, ஒரே அளவு நாட்களைக் கொண்ட நாட்காட்டி, காலப்போக்கில் அது நடக்கவேண்டிய பருவத்தில் இருந்து நகரும். இந்த நகர்வை ஓர் ஆண்டின் ஒரு நாளையோ கிழமையையோ மாதத்தையோ கூடுதலாக இணைப்பதன் மூலமாக சரிசெய்யலாம். நெட்டாண்டு அற்ற ஓராண்டு சாதாரண வருடம் என அழைக்கப்படுகிறது.
# நெட்டாண்டு

## கிரெகோரியின் நாட்காட்டி

இன்று பரவலாக பயன்பாட்டில் உள்ள கிரெகொரியின் நாட்காட்டியானது பிப்ரவரி மாதத்துக்கு கூடுதலான 29வது நாளை, நான்கால் வகுக்கப்படும் எண்ணிக்கையிலான ஆண்டுகளுக்கு சேர்க்கின்றது. எவ்வாறெனினும் நூற்றாண்டு ஆண்டுகளில் 400 ஆல் வகுக்கப்படும் ஆண்டுகளுக்கு மட்டுமே இது சேர்க்கப்படுகிறது. எடுத்துக்காட்டாக, 1600, 2000 என்பன நெட்டாண்டுகளான அதேசமயம் 1700, 1800, 1900 என்பன நெட்டாண்டுகளில்லை.  
இதற்கான காரணம் வருமாறு:  
கிரெகோரியின் நாட்காட்டியானது இளவேனிற் சம இராப்பகல் நாள் மார்ச் 21 க்கு அருகாமையில் வருமாறு வடிவமைக்கப்பட்டதாகும். இதன் மூலம் உயிர்த்த ஞாயிறு நாளானது (மார்ச் 21 அல்லது அதற்கருகில் வரும் சந்திரனின் 14வது நாளுக்கு அடுத்து வரும் ஞாயிற்றுக்கிழமையில் கொண்டாடப்படும்) இளவேனிற் சம இராப்பகல் நாள் சார்பாக்க சரியாக இருக்கும்.  
சம இராப்பகல் நாள் ஆண்டானது தற்சமயம் சுமார் 365.242375 நாள் நீளமானது. கிரெகோரியின் நெட்டாண்டு விதியானது சராசரி ஆண்டுக்கு 365.2425 நாட்களை கொடுக்கிறது. 0.0001 சற்று மிகையான கூடுதல் சேர்ப்பு காரணமாக 8000 ஆண்டுகளில் நாட்காட்டியானது ஒரு நாள் பிந்தி காணப்படும். ஆனால் 8000 வருடங்களில் சம இராப்பகல் நாள் வருடமானது முன்மொழியப்படமுடியாத அளவினால் சிறியதாக காணப்படும். எனவே கிரெகோரியின் நாட்காட்டி போதுமான அளவு துல்லியம் கொண்டுள்ளது.
# துடிப்பண்டம்

**துடிப்பண்டம்** (*quasar*, *QUASi-stellAR radio source*) அல்லது **பகுதி உடுக்கணக் கதிர்வீச்சு வாயில்** என்பது விண்வெளியில் அமைந்திருக்கும் ஒளி உட்பட மின்காந்தக் கதிர்வீச்சு ஆற்றலை உமிழும் மிகப்பெரும் கதிர்வீச்சு வாயில் ஆகும். ஒரு துடிப்பண்டத்திலிருந்து உமிழும் ஆற்றல் பேரளவு பொலிவுள்ள விண்மீன்கள், ஏன்? பல நூறு அண்டங்களின் கூட்டு ஆற்றலை மீறும்! தொலைநோக்கியில் ஒரு துடிப்பண்டம் ஒரு புள்ளி ஒளிவாயில் போல் தென்படும். துடிப்பண்டங்கள் அதிக சிவப்புப் பெயர்ச்சியைக் (*red shift*) கொண்டவை. இந்தச் சிவப்புப்பெயர்ச்சிக்கு துடிப்பண்டங்களின் நெடுந்தொலைவே காரணம் என கருதப்படுகிறது.
# விதுரன்

**விதுரன்** அஸ்தினாபுரத்தின் அரசிகளான அம்பிகா, அம்பாலிகா ஆகியோரின் பணிப்பெண்ணான பராஷ்ரமி மகன் ஆவார். இவர் வியாசருக்கும் அப்பணிப்பெண்ணுக்கும் பிறந்தவர். இவர் திருதராஷ்டிரனுக்கும் பாண்டுவுக்கும் சகோதரன் முறை ஆவார். விதுரன் திருதராஷ்டிரனுக்கு அமைச்சராக இருந்தார். இவர் எம தர்மனின் அவதாரமாக கருதப்படுகிறார்.
# விதுரன்

## எம தர்மனுக்கு சாபம்

ஆணி மாண்டவ்யரின் ஆசிரமத்தில் ஒரு முறை திருடர் கூட்டம் ஒன்று ஒளிந்திருந்தது, அப்போது மாண்டவ்யர் ஆழ்ந்த தியானத்தில் இருந்தார். திருடர்கள் ஒளிந்திருந்தது அவருக்குத் தெரியாது. மன்னனின் பாதுகாவலர்கள் திருடர்களை கண்டுபிடித்தனர். திருடர்களுக்கு உதவியதாக மாண்டவ்யரை சித்ரவதை செய்தனர். பின் அவர் முன் எமன் தோன்றிய போது எவருக்கும் தீங்கு நினைக்காத தனக்கு நேர்ந்த துன்பத்திற்கு விளக்கம் கேட்டார். ஆமாம் நீ சிறுவயதில் பூச்சிகளுக்கு வைக்கோலால் கொடுமை செய்தாய் அதற்கு பலன்தான் இது என்றார் எமன். அறியாத வயதில் செய்த சிறு குற்றத்திற்கு இவ்வளவு பெரிய தண்டனையா? இது அநியாயம் என்றார் மாண்டவ்யர். அதுதான் கர்ம வினைப்பயன் என்றார் எமன். மாண்டவ்யர் கோபம் கொண்டு எமனை பார்த்து நீ பூவுலகில் பிறப்பாய் அரசகுலத்தில் பிறந்தாலும் அரியணை ஏற முடியாதவனாக இருப்பாய் என சாபம் கொடுத்தார்.
# விதுரன்

## அரக்கு மாளிகை

கௌரவர்கள் அனைவரும் திருமணம் செய்துகொண்டு, வரும் மருமகள்கள் வெவ்வேறு நாடுகளிலிருந்து வந்தால் நிலைமை இன்னும் மோசமாகிவிடும் அதனால் பாண்டுவின் மனைவிக்கும் அவள் மகன்களுக்கும் தனியாக ஓர் அரண்மனை கட்டிக் கொடுத்துவிடுவது நல்லது என்று திருதராஷ்டிரனிடம் விதுரன் கூறினார். திருதராஷ்டிரன் சம்மதிக்கவே வாரணாவதத்தில் தனியாக ஒரு மாளிகை கட்ட உத்திரவிடப்பட்டது. கட்டிமுடித்த அந்த மாளிகையை விதுரன் பார்வையிட்ட போது அதிர்ச்சியடைந்தார். அது முழுக்க முழுக்க அரக்கால் கட்டப்பட்டிருந்தது, பயன்படுத்தப்பட்டிருந்த பொருட்கள் எல்லாமே எளிதில் தீப்பற்றக்கூடியவையாக இருந்தன.
# விதுரன்

## விதுரன் செய்த உதவி

விதுரர் குந்தியிடம் சென்று என் சகோதரன் உன்னையும், உன் பிள்ளைகளையும் கொல்லத்திட்டமிட்டிருக்கிறான். உங்களுக்கு ஒரு மாளிகையைப் பரிசாகத் தரப்போகிறான், அதை நீங்கள் ஏற்க மறுக்க முடியாது. நீங்கள் அந்த மாளிகைக்குள் புகுந்ததும் உங்களை எரித்துவிடத் திட்டமிட்டுள்ளான். ஆனால் நீங்கள் பயப்பட வேண்டாம், நீங்கள் பத்திரமாக தப்பிப்பதற்கு மாளிகைக்கு கீழே நான் ஒரு சுரங்கப்பாதை அமைத்திருக்கிறேன். சுரங்கப் பாதை வழியில் போனால் காட்டுக்குள் போய் விட்டுவிடும், கௌரவர்களுக்கு சந்தேகம் வராமல் இருப்பதற்காக மாளிகைக்கு போவதை ஏற்றுக் கொண்டு மாளிகைக்குள் சென்று சுரங்கப் பாதை வழியாக தப்பிச் சென்றுவிடுங்கள். நீங்கள் திரும்பி வரும்போது நியாயம் உங்கள் பக்கம் இருக்கும். பிறகு உங்கள் மகன்களுக்கு உரிமையோடு ஆட்சியைப் பெறமுடியும் என்று கூறினார்.
# விதுரன்

## மாளிகை எரிந்தது

மாளிகை பாண்டவர்களுக்குக் கொடுக்கப்பட்டது, தாயும் மகன்களும் அதில் குடிபுகுந்தனர். விதுரன் எச்சரித்தபடி அன்று இரவே மாளிகைக்கு தீவைக்கப்பட்டு, மாளிகை முழுதும் எரியத்தொடங்கியது. தாயுடன் பாண்டவர்கள் எந்த காயமுமின்றி சுரங்கப்பாதை வழியே தப்பினர். குடும்பங்களின் சண்டை இன்னும் வலுத்தது. தீ அனைந்ததும் எரிந்து போன ஒரு பெண்ணின் உடலும், ஐந்து இளைஞர்களின் உடல்களும் கண்டுபிடிக்கப்பட்டது. அவை குந்தி மற்றும் பாண்டவர்களின் சடலங்கள் என்றே கருதினர், திருதராஷ்டிரன் அவர்களுக்காகக் கண்ணீர் வடித்தான், காந்தாரியும், துரியோதனனும், துச்சாதனனும் கூட கண்ணீர் விட்டனர். துரோணரும், பீஷ்மரும் துக்கத்தைக் கட்டுப்படுத்த முடியாமல் அழுதார்கள். விதுரன் வருத்தப்படுவது போல் பாசாங்கு செய்தார். அவருக்கு தெரியும் குந்திக்குப் பதிலாக ஆறுபேர் மயக்க மருந்து கொடுக்கப்பட்டு மாளிகைக்குள் விடப்பட்டார்கள், அவர்களுடைய கருகிய உடல்களே அது என்று. இந்த பயங்கர சதி வேறு யாறுக்கு தெரியும் என்ற எண்ண ஓட்டத்துடனே விதுரன் இருந்தார்.
# விதுரன்

## தலைமுறை அட்டவணை

<>  
</>
# விதுரன்

## இதனையும் காண்க

- விதுர நீதி
# விதுரன்

## வெளி இணைப்பு

- தமிழில் முழு மஹாபாரதம்
- விதுரர் வில்லை ஒடித்த வரலாறு
# திருதராட்டிரன்

வேண்டுதலுக்கு இணங்க சனத்சுஜாதர், திருதராட்டிரனுக்கு பிரம்ம ஞானம் உபதேசித்தல்]]  
**திருதராட்டிரன்** , மகாபாரதக் கதையில் வரும் அத்தினாபுரத்தின் மன்னனான விசித்திரவீரியனின் முதல் மனைவி அம்பிகாவின் மகன் ஆவார். இவர் ஒரு பிறவிக்குருடர். காந்தாரி இவரது மனைவி ஆவார். திருதராட்டிரனுக்கு காந்தாரி மூலம் நூறு மகன்களும், துச்சலை எனும் ஒரு மகளும், பணிப்பெண் சுக்தா மூலம் யுயுத்சு என்ற மகனும் பிறந்தனர். இவரது மகன்களே கௌரவர்கள், இவர்களில் மூத்தவர் துரியோதனன் ஆவர். திருதராட்டிரன், பாண்டு மற்றும் விதுரனின் அண்ணன் ஆகவும், பஞ்சபாண்டவர்களின் பெரியப்பாவாகவும் விளங்கினார். காந்தார தேசத்தின் இளவரசனும் சகுனி, காந்தாரியின் சகோதரன் ஆவார்.  
குருச்சேத்திரப் போர் தொடங்குவதற்கு முன் திருதராஷ்டிரனுக்கு நீதிகளை கூறும் போது, சாகாநிலை பற்றி கூறுகிறார் விதுரர். கெளவர்கள் போரில் இறவாநிலையை அடைய வேண்டும் எனும் திருதராஷ்டிரனின் ஆசையை நிறைவேற்ற விதுரர், சனத்குமாரரை வரவழைக்கிறார். சனத்குமாரர், சாகாநிலையை அடையும் வழிகள் குறித்து திருதராஷ்டிரனுக்கு உபதேசிக்கிறார்.
# திருதராட்டிரன்

## தலைமுறை அட்டவணை

<>  
</>
# நிகழ்பட ஆட்டம்

**நிகழ்பட ஆட்டம்** அல்லது **நிகழ்பட விளையாட்டு** என்பது கணினி மூலமும் பல நிகழ்பட விளையாட்டுகளிற்காக அமைக்கப்பெற்ற நிகழ்பட ஆட்ட இயந்திரங்கள் ஊடாகவும் விளையாடக் கூடிய விளையாட்டாகும். பெரும்பாலான நிகழ்பட விளையாட்டுகள் கணினியின் உதவியுடன் தயாரிக்கப்படுகின்றன.
# நிகழ்பட ஆட்டம்

## வரலாறு

உலகின் முதன்முதலான நிகழ்பட விளையாட்டுகள் 1950 மற்றும் 60 களில் **ஆஸிலோஸ்கோப்ஸ்** என்னும் இயந்திரத்தில் இயக்கம் பெற்றது.
# நிகழ்பட ஆட்டம்

## தீமைகள்

*நிகழ்பட ஆட்டம்* அதிகமாவதால் குழந்தைகளில் கண் பாதிப்பாவதோடு கல்வித்தரமும் குறைந்து போகிறது. தொடர்ந்து 22 நாட்கள் விளையாடிய ரஷ்யாவைச் செர்ந்த 17 வயது சிறுவன் உயிரிழந்தான்.
# மேளகர்த்தா இராகங்களின் வரலாறு

**மேளகர்த்தா இராகங்களின் வரலாறு** 1550 இல் *ராமாமாத்தியா* இயற்றிய சுவரமேளகலானிதி என்னும் நூலில் இருந்து தொடங்குகின்றது. ராமாமாத்தியா விசயநகரப் பேரரசில் அவைப் புலவராக இருந்த *கள்ளிநாதரின்* பேரர் எனக் கருதப்படுகின்றார் இவரே மேளகர்த்தா என்னும் முறைக்குத் தந்தை என்பார்கள். மேளம் என்பது முறைப்படி அடுக்கப்பட்ட கட்டமைப்பு என்னும் பொருள் கொண்டது. பின்னர் கோவிந்த தீட்சிதர் *சங்கீத சுதா* என்னும் நூலை ஆக்கினார். கடைசியாக கோவிந்த தீட்சதரின் மகன் *வேங்கடமகி*, 17ம் நூற்றாண்டில் எழுதிய *சதுர்த்தண்டிப் பிரக்காசிகை* என்னும் நூலில்தான் தற்பொழுது பரவலாக அறியப்படும் மேளகர்த்தா இராகம் அமைப்பு கூறப்பட்டுள்ளது. அவருக்குப்பின் வாழ்ந்த *கோவிந்தாச்சாரியார்* என்பவர் இயற்றிய *சங்கிரக சூடாமணி* என்னும் நூலில் இருந்தும் மேளகர்த்தாக்களின் வரலாறு அறிய முடிகின்றது.
# மேளகர்த்தா இராகங்களின் வரலாறு

## மூன்று பிரிவுகள்

72 மேளகர்த்தாக்களையும் மூன்று பிரிவுகளாக வெங்கடமகி பிரித்திருக்கிறார். தனது காலத்தில் பிரசித்தமாக இருந்த 19 மேள கர்த்தாக்களை *கல்பித மேளகர்த்தக்கள்* என்றும், மிகுதி 53 மேளகர்த்தாக்களில் சீக்கிரத்தில் பிரசித்திக்கு வரக்கூடியவற்றை *கல்ப்யமான மேளகர்த்தாக்கள்* என்றும், பிற்காலத்தில் பிரசித்திமாக வரக்கூடியவற்றை *கல்பயிஷ்யமான மேளகர்த்தாக்கள்* என்றும் பிரித்திருக்கிறார்.
# மேளகர்த்தா இராகங்களின் வரலாறு

## இராகங்களின் பெயர்கள்

அனைத்து மேளகர்த்தாக்களுக்கும் அவர் பெயர்கள் கொடுக்கவில்லை. 100 வருடங்களுக்கு பின் தஞ்சை துளசி மகாராஜாவினால் எழுதப்பட்ட சங்கீத சாராம்ருதம் எனும் விடயம் காணப்படுகிறதே தவிர 72 மேளகர்த்தாக்களுக்கு பெயர்கள் காணப்படவில்லை. கிரம, ஸம்பூர்ண, ஆரோகண, அவரோகண முறையுடன் கூடிய மேளங்களைக் குறிக்கும் கனகாங்கி - ரத்னாங்கி பெயர் தொகுதியானது சங்கீத சாராம்ருதத்திற்கு பிற்காலத்தில் ஏற்பட்டது. கோவிந்தாச்சாரியார் இயற்றிய சங்கிரக சூடாமணி எனும் சமஸ்கிருத இசை நூலில் முதன் முதலில் இப்பெயர்த் தொகுதியைக் காண்கிறோம். புராதன காலம் தொட்டு மேளத்துக்கும் அதற்குகந்த இராகத்திற்கும் ஏற்பட்டுள்ள நுட்பமான வித்தியாசத்தை இம்முறையில் காப்பாற்றப் பட்டிருப்பதால் தியாகராஜ சுவாமிகள் முதலிய மகான்கள் கனகாங்கி - ரத்னாங்கி கானமூர்த்த பத்ததியையே அனுசரித்தனர்.
# திசம்பர் 28

## பிறப்புகள்

- 1713 &ndash; இலாகைல்லே, பிரான்சிய வானியலாளர், பாதிரியார் (இ. 1762)
- 1798 &ndash; தாமசு ஜேம்சு எண்டர்சன், இசுக்கொட்டிய வானியலாளர், கணிதவியலாளர் (இ. 1844)
- 1856 &ndash; ஊட்ரோ வில்சன், அமெரிக்காவின் 28வது அரசுத்தலைவர், அமைதிக்கான நோபல் பரிசு பெற்றவர் (இ. 1924)
- 1882 &ndash; ஆர்த்தர் எடிங்டன், ஆங்கிலேய வானியலாளர் (இ. 1944)
- 1903 &ndash; ஜான் வான் நியுமேன், அங்கேரிய-அமெரிக்க கணிதவியலாளர், இயற்பியலாளர் (இ. 1957)
- 1927 &ndash; எஸ். என். நாகராசன், தமிழக மார்க்சிய சிந்தனையாளர் (இ. 2021)
- 1932 &ndash; திருபாய் அம்பானி, இந்தியத் தொழிலதிபர் (இ. 2002)
- 1934 &ndash; மேகி ஸ்மித், ஆங்கிலேய நடிகை
- 1936 &ndash; எஸ். பாலசுப்பிரமணியன், திரைப்படத் தயாரிப்பாளர், விகடன் குழும உரிமையாளர் (இ. 2014)
- 1937 &ndash; ரத்தன் டாடா, இந்தியத் தொழிலதிபர்
- 1940 &ndash; அ. கு. ஆன்டனி, இந்திய அரசியல்வாதி
- 1944 &ndash; சாந்திரா மூர் பேபர், அமெரிக்க வானியலாளர்
- 1945 &ndash; பிரேந்திரா, நேப்பாள மன்னர் (இ. 2001)
- 1946 &ndash; ச. கனகரத்தினம், இலங்கைத் தமிழ் அரசியல்வாதி
- 1947 &ndash; நாஞ்சில் நாடன், தமிழக எழுத்தாளர்
- 1952 &ndash; அருண் ஜெட்லி, இந்திய அரசியல்வாதி
- 1954 &ndash; டென்செல் வாஷிங்டன், அமெரிக்க நடிகர்
- 1955 &ndash; லியூ சியாபோ, அமைதிக்கான நோபல் பரிசு நோபல் பரிசு பெற்ற சீன செயற்பாட்டாளர்
- 1964 &ndash; ஜி. கே. வாசன், தமிழக அரசியல்வாதி
- 1969 &ndash; லினசு டோர்வால்டுசு, லினக்சு கருனியை வடிவமைத்த பின்லாந்து-அமெரிகக் கணினி அறிவியலாளர்
- 1981 &ndash; சியென்னா மில்லர், பிரித்தானிய நடிகை
# திசம்பர் 28

## இறப்புகள்

- 1622 &ndash; பிரான்சிசு டி சேலசு, பிரான்சிய ஆயர், புனிதர் (பி. 1567)
- 1663 &ndash; பிரான்சிஸ்கோ மரியா கிரிமால்டி, இத்தாலியக் கணிதவியலாளர், இயற்பியலாளர் (பி. 1618)
- 1694 &ndash; இங்கிலாந்தின் இரண்டாம் மேரி (இ. 1662)
- 1708 &ndash; யோசப் பிட்டன் டீ டொர்னபோர்டு, பிரான்சிய உயிரியலாளர் (பி. 1656)
- 1894 &ndash; பத்தாம் சாமராச உடையார், மைசூர் அரசர் (பி. 1863)
- 1994 &ndash; கோபாலசாமி மகேந்திரராஜா, விடுதலைப் புலிகளின் முன்னாள் உப தலைவர்
- 1999 &ndash; சாரதாம்பாள், இலங்கைக் கடற்படையினரால் படுகொலை செய்யப்பட்ட இலங்கைப் பெண் (பி. 1970)
- 2003 &ndash; குஷபாவு தாக்கரே, இந்திய அரசியல்வாதி (பி. 1922)
- 2007 &ndash; அமர்நாத் சேகல், இந்திய சிற்பி, ஓவியர், கவிஞர் (பி. 1922)
- 2012 &ndash; எஸ். செல்வசேகரன், இலங்கை மேடை, வானொலி, திரைப்பட நடிகர்
- 2013 &ndash; ஆல்ட்டன் ஆர்ப், அமெரிக்க-செருமானிய வானியலாளர் (பி. 1927)
- 2025 &ndash; சு. கிருஷ்ணசாமி, இந்திய ஆவணப்படத் தயாரிப்பாளர் (பி. 1938)
# திசம்பர் 28

## சிறப்பு நாள்

- புனித மாசில்லாதோர் திருவிழா (கத்தோலிக்க திருச்சபை, இங்கிலாந்து திருச்சபை, லூதரனியம்)
- குடியரசு நாள் (தெற்கு சூடான்)
# திசம்பர் 29

## நிகழ்வுகள்

- 875 &ndash; இரண்டாம் சார்லசு புனித உரோமைப் பேரரசராக முடி சூடினார்.
- 1170 &ndash; கேன்டர்பரி ஆயர் தாமஸ் பெக்கெட் இங்கிலாந்து மன்னர் இரண்டாம் என்றியின் ஆட்களால் கேன்டர்பரி ஆலயத்தினுள் வைத்துப் படுகொலை செய்யப்பட்டார். இவர் பின்னர் ஆங்கிலக்க, கத்தோலிக்கப் புனிதராக ஏற்கப்பட்டார்..
- 1427 &ndash; மிங் சீன இராணுவம் அனோயில் இருந்து விலகியது.
- 1778 &ndash; அமெரிக்கப் புரட்சிப் போர்: 3,500 பிரித்தானியப் போர்வீரர்கள் ஜோர்ஜியா மாநிலத்தின் சவான்னா நகரைக் கைப்பற்றினர்.
- 1835 &ndash; மிசிசிப்பி ஆற்றின் கிழக்கேயுள்ள செரோக்கீ இன மக்களின் நிலங்கள் அனைத்தையும் ஐக்கிய அமெரிக்காவுக்குக் கொடுக்கும் ஒப்பந்தம் கையெழுத்திடப்பட்டது.
- 1845 &ndash; டெக்சஸ் ஐக்கிய அமெரிக்காவின் 28வது மாநிலமாக இணைந்தது.
- 1851 &ndash; அமெரிக்காவின் முதலாவது இளைய கிறித்தவர்களின் அமைப்பு (வை.எம்.சி.ஏ) பாஸ்டனில் அமைக்கப்பட்டது.
- 1874 &ndash; எசுப்பானியாவில் இராணுவப் புரட்சி தோல்வியடைந்ததை அடுத்து அங்கு மன்னராட்சி மீண்டும் கொண்டுவரப்பட்டது. பன்னிரண்டாம் அல்போன்சோ புதிய மன்னராக முடிசூடினார்.
- 1876 &ndash; ஐக்கிய அமெரிக்காவின் ஒகையோ மாநிலத்தில் தொடருந்துப் பாலம் இடிந்து வீழ்ந்ததில் 92 பேர் உயிரிழந்தனர்.
- 1890 &ndash; வூண்டட் நீ படுகொலை: தென் டகோட்டாவில் அமெரிக்கப் படைகள் பெண்கள் குழந்தைகள் உட்பட 300 ஆதிகுடிகளை படுகொலை செய்தனர்.
- 1911 &ndash; மங்கோலியா சிங் சீனாவிடம் இருந்து விடுதலை பெற்றது. போகடு கான் மங்கோலியாவின் பேரரசரானார்.
- 1930 &ndash; அலகாபாத் நகரில் கூட்டம் ஒன்றில் உரையாற்றிய கவிஞரும், மெய்யியலாளருமான முகமது இக்பால் முஸ்லிம்களுக்கென தனிநாடு கோரிக்கையைக் கொண்ட தனது இரு-நாடுகள் கொள்கையை முன்வைத்தார்.
- 1937 &ndash; ஐரிய சுதந்திர நாடு புதிய அரசியலமைப்பை அறிமுகப்படுத்தி அயர்லாந்து குடியரசு எனப் பெயரை மாற்றியது.
- 1940 &ndash; இரண்டாம் உலகப் போர்: லண்டன் நகரின் மேல் நாட்சி ஜெர்மனியின் வான்படைகள் தீக்குண்டுகளை வீசியதில் 200 பொதுமக்கள் கொல்லப்பட்டனர்.
- 1972 &ndash; புளோரிடாவில் மயாமி விமான நிலையத்தில் அமெரிக்க விமானம் ஒன்று வீழ்ந்ததில் 101 பேர் உயிரிழந்தனர்.
- 1975 &ndash; நியூயோர்க் நகர லாகோர்தியா விமான நிலையத்தில் குண்டு ஒன்று வெடித்ததில் 11 பேர் கொல்லப்பட்டு 74 பேர் காயமடைந்தனர்.
- 1987 &ndash; 326 நாட்கள் விண்வெளியில் பயணித்த சோவியத் விண்வெளி வீரர் யூரி ரொமானின்கோ பூமி திரும்பினார்.
- 1993 &ndash; உலகின் மிகப்பெரிய செம்பினாலான புத்தர் சிலை ஆங்காங்கில் அமைக்கப்பட்டது.
- 1996 &ndash; குவாத்தமாலாவில் அந்நாட்டு அரசுக்கும் தீவிரவாதிகளுக்கும் இடையில் அமைதி ஒப்பந்தம் கைச்சாத்திடப்பட்டதில் 36-ஆண்டு கால உள்நாட்டுப்போர் முடிவுக்கு வந்தது.
- 1997 &ndash; ஆங்காங்கில் கோழிகளுக்கு தொற்றுநோய் பரவியதை அடுத்து அங்கிருந்த அனைத்து 1.25 மில்லியன் கோழிகளும் கொல்லப்பட்டன.
- 1998 &ndash; கம்போடியாவில் 1970களில் ஒரு மில்லியன் மக்கள் கொலை செய்யப்பட்டமைக்கு கெமர் ரூச் தலைவர்கள் மன்னிப்புக் கேட்டனர்.
- 2001 &ndash; பெருவின் தலைநகர் லீமாவில் பெரும் தீ பரவியதில் 274 பேர் உயிரிழந்தனர்.
- 2011 &ndash; சமோவா, டோக்கெலாவ் ஆகிய நாடுகள் புதிய நாள்காட்டியை அறிமுகப்படுத்தின. இதன்படி, டிசம்பர் 29 இற்கு அடுத்தநாள் டிசம்பர் 31 ஆக அறிவித்தன.
- 2013 &ndash; உருசியா, வோல்கோகிராட் தொடருந்து நிலையம் ஒன்றில் தற்கொலைக் குண்டு வெடித்ததில் 18 பேர் கொல்லபட்டனர்.
- 2024 &ndash; பாங்காக்கில் இருந்து 181 பேருடன் புறப்பட்ட சேஜு ஏர் வானூர்தி தென் கொரியாவின் முவான் பன்னாட்டு வானூர்தி நிலையத்தில் விபத்துக்குள்ளானதில் 179 பேர் உயிரிழந்தனர்.
# திசம்பர் 29

## பிறப்புகள்

- 1709 &ndash; எலிசவேத்தா பெட்ரோவ்னா, உருசிய அரசி (இ. 1762)
- 1766 &ndash; சார்லசு மேகிண்டோச், இசுக்கொட்டிய வேதியியலாளர் (இ. 1843)
- 1800 &ndash; சார்லசு கூடியர், அமெரிக்க வேதியியலாளர் (இ. 1860)
- 1809 &ndash; வில்லியம் கிளாட்ஸ்டோன், ஐக்கிய இராச்சியத்தின் பிரதமர் (இ. 1898)
- 1844 &ndash; உமேஷ் சந்திர பானர்ஜி, இந்திய தேசிய காங்கிரசின் 1-வது தலைவர் (இ. 1906)
- 1886 &ndash; கியார்கு ஆத்தோ கெர்மனோவிச் சுத்ரூவ, செருமானிய வானியலாளர் (இ. 1933)
- 1893 &ndash; ராசிக் பரீத், இலங்கை அரசியல்வாதி (இ. 1984)
- 1904 &ndash; குவெம்பு, இந்தியக் கவிஞர் (இ. 1994)
- 1910 &ndash; ரொனால்ட் கோஸ், நோபல் பரிசு பெற்ற ஆங்கிலேய-அமெரிக்கப் பொருளியலாளர் (இ. 2013)
- 1914 &ndash; பில்லி டிப்டன், அமெரிக்க பியானோ, சாக்சபோன் கலைஞர் (இ. 1989)
- 1930 &ndash; ரொபின் தம்பு, இலங்கைத் திரைப்படத் தயாரிப்பாளர், இயக்குநர் (இ. 2000)
- 1937 &ndash; மாமூன் அப்துல் கயூம், மாலைதீவுகளின் முன்னாள் குடியரசுத் தலைவர்
- 1942 &ndash; ராஜேஷ் கன்னா, இந்திய நடிகர், தயாரிப்பாளர் (இ. 2012)
- 1945 &ndash; பிரேந்திரா, நேப்பாள மன்னர் (இ. 2001)
- 1953 &ndash; தாமசு பாக், பன்னாட்டு ஒலிம்பிக் குழுவின் 9வது தலைவர், செருமானியர்
- 1953 &ndash; ஆலன் ரஸ்பிரிட்சர், சாம்பியா-ஆங்கிலேய ஊடகவியலாளர்
- 1960 &ndash; டேவிட் பூன், ஆத்திரேலியத் துடுப்பாளர்
- 1974 &ndash; டுவிங்கிள் கன்னா, இந்திய நடிகை
- 1993 &ndash; திராவிசு கெட், ஆத்திரேலியத் துடுப்பாளர்
# திசம்பர் 29

## இறப்புகள்

- 721 &ndash; சென்மெய், சப்பானியப் பேரரசி (பி. 660)
- 1170 &ndash; தாமஸ் பெக்கெட், ஆங்கிலேயப் பேராயர், புனிதர் (பி. 1118)
- 1720 &ndash; மரியா மார்கரெதா கிர்ச்சு, செருமனிய வானியலாளர் (பி. 1670)
- 1825 &ndash; ஜாக்-லூயி டேவிட், பிரான்சிய ஓவியர் (பி. 1748)
- 1834 &ndash; தோமஸ் மால்தஸ், ஆங்கிலேய பொருளாதார அறிஞர் (பி. 1766)
- 1890 &ndash; எகாக்கா கிளெசுக்கா, அமெரிக்கப் பழங்குடித் தலைவர் (பி. 1826)
- 1912 &ndash; இராபர்ட் புருசு ஃபூட், பிரித்தானிய நிலவியலாளர், தொல்பொருள் ஆய்வாளர் (பி. 1834)
- 1926 &ndash; ரெய்னர் மரியா ரில்கே, ஆத்திரியக் கவிஞர் (பி. 1875)
- 2009 &ndash; பழ. கோமதிநாயகம், தமிழகப் பாசனப் பொறியியல் வல்லுநர்
- 2012 &ndash; டோனி கிரெய்க், தென்னாப்பிரிக்க-ஆத்திரேலியத் துடுப்பாட்ட வீரர், ஊடகவியலாளர் (பி. 1946)
- 2015 &ndash; தமிழண்ணல், தமிழறிஞர் (பி. 1928)
- 2024 &ndash; ஜிம்மி கார்ட்டர், அமெரிக்காவின் 39வது அரசுத்தலைவர், அமைதிக்கான நோபல் பரிசு பெற்றவர் (பி. 1924)
- 2024 &ndash; நா. யோகேந்திரநாதன், ஈழத்து எழுத்தாளர், வானொலிக் கலைஞர் (பி. [[1944])
# திசம்பர் 29

## சிறப்பு நாள்

- விடுதலை நாள் (மங்கோலியா)
# திசம்பர் 30

## பிறப்புகள்

- 39 &ndash; டைட்டசு, உரோமைப் பேரரசர் (இ. 81)
- 1865 &ndash; இரட்யார்ட் கிப்ளிங், நோபல் பரிசு பெற்ற ஆங்கிலேய எழுத்தாளர் (இ. 1936)
- 1879 &ndash; இரமண மகரிசி, இந்திய மதகுரு, மெய்யியலாளர் (இ. 1950)
- 1887 &ndash; கே. எம். முன்ஷி, இந்திய விடுதலைப் போராட்ட வீரர், அரசியல்வாதி (இ. 1971)
- 1895 &ndash; எஸ். இராமநாதன், தமிழக அரசியல்வாதி (இ. 1970)
- 1917 &ndash; பாய் மோகன் சிங், இந்திய மருந்தியல் தொழில் முன்னோடி
- 1923 &ndash; பிரகாஷ் வீர் சாஸ்திரி, இந்திய அரசியல்வாதி, சமக்கிருத அறிஞர் (இ. 1977)
- 1930 &ndash; தூ யூயூ, நோபல் பரிசு பெற்ற சீன மருத்துவர்
- 1950 &ndash; பியார்னே இசுற்றூத்திரப்பு, தென்மார்க்கு கணினி அறிவியலாளர்
- 1975 &ndash; டைகர் வுட்ஸ், அமெரிக்க குழிப்பந்தாட்ட வீரர்
# திசம்பர் 30

## இறப்புகள்

- 274 &ndash; முதலாம் ஃபெலிக்ஸ் (திருத்தந்தை)
- 1896 &ndash; ஒசே ரிசால், பிலிப்பீனிய ஊடகவியலாளர் (பி. 1861)
- 1916 &ndash; கிரிகோரி ரஸ்புடின், உருசிய மந்திரவாதி (பி. 1869)
- 1944 &ndash; ரோமைன் ரோலண்ட், நோபல் பரிசு பெற்ற பிரான்சிய எழுத்தாளர் (பி. 1866)
- 1947 &ndash; ஆல்பிரட் நார்த் வொய்ட்ஹெட், ஆங்கிலேய-அமெரிக்க கணிதவியலாளர், மெய்யியலாளர் (பி. 1861)
- 1968 &ndash; திறிகுவே இலீ, நோர்வே அரசியல்வாதி, ஐநாவின் 1வது பொதுச் செயலர் (பி. 1896)
- 1971 &ndash; விக்கிரம் சாராபாய், இந்திய இயற்பியலாளர் (பி. 1919)
- 1973 &ndash; வி. நாகையா, தென்னிந்தியத் திரைப்பட நடிகர், பாடகர் (பி. 1904)
- 1988 &ndash; இசாமு நொகுச்சி, அமெரிக்க சிற்பி (பி. 1904)
- 1997 &ndash; ப. சிங்காரம், தமிழக எழுத்தாளர் (பி. 1920)
- 2006 &ndash; சதாம் உசேன், ஈராக்கின் 5வது அரசுத்தலைவர் (பி. 1937)
- 2006 &ndash; சந்திரலேகா, பரத நாட்டியக் கலைஞர் (பி. 1928)
- 2009 &ndash; விஷ்ணுவர்தன், கன்னடத் திரைப்பட நடிகர் (பி. 1949)
- 2010 &ndash; பொபி ஃபாரெல், பொனி எம் பாப் இசைக் குழு உறுப்பினர் (பி. 1949)
- 2012 &ndash; ரீட்டா லெவி மோண்டால்சினி, நோபல் பரிசு பெற்ற இத்தாலிய மருத்துவர் (பி. 1909)
- 2013 &ndash; கோ. நம்மாழ்வார், தமிழ்நாட்டு இயற்கை ஆர்வலர் (பி. 1938)
- 2014 &ndash; இராசமனோகரி புலேந்திரன், இலங்கைத் தமிழ் அரசியல்வாதி (பி. 1949)
- 2014 &ndash; பீ. ஜீ. வர்கீஸ், இந்திய இதழியலாளர், எழுத்தாளர் (பி. 1927)
# திசம்பர் 30

## சிறப்பு நாள்

- ரிசால் நாள் (பிலிப்பீன்சு)
# பொருளாதார முறைமை

**பொருளாதார முறைமைகள்** (*Economic systems*) என்பது பண்டங்கள் மற்றும் சேவைகளின் உற்பத்தி, பகிர்வு, மற்றும் நுகர்வு போன்றவை ஒர் குறிப்பிட்ட சமூகத்தில் நிர்வகிக்கப்படும் ஓர் ஒழுங்கு முறை ஆகும். ஒரு சமூகம் எவ்வளவு உற்பத்தித் திறனைக் கொண்டிருக்கிறதோ, அந்தளவுக்கு அது செல்வம்மிக்கது எனலாம். செல்வம் உயர்ந்த வாழ்க்கைத் தரத்தை ஏற்படுத்த அவசியம் ஆகும். சூழ்நிலைகளுக்கேற்ப இருக்கும் இயற்கை வளம், மனித வளம், பண முதலீடு, தொழில்நுட்பம் ஆகியவற்றை நியாமான முறையில் பயன்படுத்தி செல்வத்தைப் பொருக்குவதே பொருளாதார முறையின் நோக்கம் ஆகும்.  
பொருளாதார முறைமைகள் கிடைப்பருமையான வளங்களின் ஒதுக்கீடு, பாவனை தொடர்பில் மக்களையும் உற்பத்தி நிறுவனங்களையும் இணைக்கின்றது. ஒவ்வொரு சமூக அமைப்பும், நாடுகளும் சில அடிப்படை பொருளியல் பிரச்சனைகளான *எதனை* உற்பத்தி செய்தல்?,*எவ்வாறு* உற்பத்தி செய்தல்?, *யாருக்காக* உற்பத்தி செய்தல்?, *எவ்வளவு* உற்பத்தி செய்தல்? போன்றவற்றிக்கு விடையளித்தல் அவசியமாகின்றது. எல்லா சமூகங்களிலும்,நாடுகளிலும் இப்பிரச்சனை பொதுவானது எனினும் அந்தந்த நாடுகள், சமூகங்களில் இவற்றிற்க்கு விடையளிப்பதற்காக கடைப்பிடிக்கும் வழிமுறைகள், சட்டதிட்டங்கள் அதாவது பொருளாதார முறைமைகள் வேறானவைகள் ஆகும்.  
உலகில் பொதுவாக காணப்படுகின்ற பொருளாதார முறைமைகளாவன:
- சந்தைப் பொருளாதார அமைப்பு (Market economy) - அமெரிக்கா, பிரிட்டன் போன்ற நாடுகளில் காணப்படுகின்றது.
- திட்டமிடல் பொருளாதார அமைப்பு (Planned economy) - கியூபா போன்ற நாடுகளில் காணப்படுகின்றது.
- கலப்பு பொருளாதார அமைப்பு (Mixed economy) - இலங்கை, இந்தியா போன்ற நாடுகளில் காணப்படுகின்றது.
# திசம்பர் 31

## பிறப்புகள்

- 1491 &ndash; இழ்சாக் கார்ட்டியே, பிரான்சிய கடற்படை அதிகாரி, நாடுகாண் பயணி (இ. 1557)
- 1514 &ndash; ஆண்ட்ரியசு வெசாலியசு, பெல்ஜிய உடற்கூற்றியலாளர், மருத்துவர் (இ. 1564)
- 1738 &ndash; காரன்வாலிஸ், பிரித்தானிய இந்தியாவின் 3வது தலைமை ஆளுநர் (இ. 1805)
- 1815 &ndash; ஜார்ஜ் கார்டன் மீடு, அமெரிக்க இராணுவ அதிகாரி, பொறியியலாளர் (இ. 1872)
- 1864 &ndash; இராபர்ட் கிராண்ட் ஐத்கென், அமெரிக்க வானியலாளர் (இ. 1951)
- 1869 &ndash; ஆன்றி மட்டீசு, பிரான்சிய ஓவியர், சிற்பி (இ. 1954)
- 1878 &ndash; எலிசபெத் ஆர்டன், கனடிய தொழிலதிபர் (இ. 1966)
- 1905 &ndash; எலன் தோடுசன் பிரின்சு, அமெரிக்க வான்யலாளர் (இ. 2002)
- 1910 &ndash; டி. எஸ். துரைராஜ், தமிழக நாடக, திரைப்பட நடிகர் (இ. 1986)
- 1929 &ndash; ச. வே. சுப்பிரமணியன், தமிழறிஞர் (இ. 2017)
- 1935 &ndash; சல்மான், சவூதி அரேபிய மன்னர்
- 1943 &ndash; ஜான் டென்வர், அமெரிக்கப் பாடகர், நடிகர் (இ. 1997)
- 1943 &ndash; பென் கிங்ஸ்லி, ஆங்கிலேய நடிகர்
- 1947 &ndash; நாஞ்சில் நாடன், தமிழக எழுத்தாளர்
- 1989 &ndash; பிரியா பவானி சங்கர், இந்தியத் திரைப்பட நடிகை, தொலைக்காட்சி நிகழ்ச்சித் தொகுப்பாளர்
# திசம்பர் 31

## இறப்புகள்

- 335 &ndash; முதலாம் சில்வெஸ்தர் (திருத்தந்தை)
- 1691 &ndash; இராபர்ட் வில்லியம் பாயில், அயர்லாந்து வேதியியலாளர், இயற்பியலாளர் (பி. 1627)
- 1719 &ndash; ஜான் பிளேம்சுடீடு, ஆங்கிலேய வானியலாளர் (பி. 1646)
- 1876 &ndash; கத்தரீன் லபோரே, பிறரன்பின் புதல்வியர் துறவற சபையின் அருட்சகோதரி, பிரான்சியப் புனிதர் (பி. 1806)
- 1913 &ndash; சேத் கார்லோ சாண்டிலர், அமெரிக்க வானியலாளர் (பி. 1846)
- 1940 &ndash; விஸ்வநாத தாஸ், விடுதலைப் போராட்ட செயற்பாட்டாளர், நாடக கலைஞர் (பி. 1886)
- 1973 &ndash; அலெக்சாந்தர் விசோத்சுகி, உருசிய-அமெரிக்க வானியலாளர் (பி. 1888)
- 1984 &ndash; கே. ஆர். ராமநாதன், இந்திய இயற்பியலாளர் (பி. 1893)
- 1986 &ndash; ராஜ் நாராயணன், இந்திய இடதுசாரி அரசியல்வாதி, விடுதலைப் போராட்ட செயற்பாட்டாளர் (பி. 1917)
- 1994 &ndash; கரவை கந்தசாமி, ஈழத்து இடதுசாரி அரசியல்வாதி, தொழிற்சங்கவாதி
- 2001 &ndash; தொ. மு. சிதம்பர ரகுநாதன், தமிழக எழுத்தாளர் (பி. 1923)
- 2011 &ndash; இராணி ஜெத்மலானி, இந்திய மனித உரிமை செயற்பாட்டாளர், வழக்கறிஞர்
- 2022 &ndash; திருத்தந்தை பதினாறாம் பெனடிக்ட் (பி. 1927)
# 1970

**1970** (**MCMLXX**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
# 1970

## நிகழ்வுகள்

- பிப்ரவரி 23 - கானா நாடு குடியரசாக ஆனது.
- ஜூன் 21 - பிரேசில் இத்தாலியை 4-1 என்ற கோல் கணக்கில் தோற்கடித்து உதைபந்தாட்ட உலகக் கிண்ணத்தை வென்றது.
- ஆகஸ்டு 7 - இசுரேலுக்கும் எகிப்துக்கும் இடையே நடைபெற்ற தேய்வழிவுப் போர் போர்த்தவிர்ப்புக்கு வந்தது.
# 1970

## பிறப்புகள்

- ஏப்ரல் 29 - அன்ட்ரே அகாசி, அமெரிக்க டென்னிஸ் வீரர்
- ஒக்டோபர் 17 - அனில் கும்ப்ளே, இந்தியத் துடுப்பாட்டக்காரர்
# 1970

## இறப்புகள்

- கும்பகோணம் ராஜமாணிக்கம் பிள்ளை, வயலின் இசைக்கலைஞர் (பி. 1898)
# 1970

## நோபல் பரிசுகள்

- இயற்பியல் - Hannes Alfvén, Louis Eugène Félix Néel
- வேதியியல் - Luis Federico Leloir
- மருத்துவம் - Sir Bernard Katz, Ulf von Euler, Julius Axelrod
- இலக்கியம் - Aleksandr Isaevich Solzhenitsyn
- சமாதானம் - Norman E. Borlaug
- பொருளியல் (சுவீடன் வங்கி வழங்கும் பரிசு) - Paul Samuelson
# செப்டம்பர் 7

## பிறப்புகள்

- 1533 &ndash; இங்கிலாந்தின் முதலாம் எலிசபெத் (இ. 1603)
- 1860 &ndash; அன்னா மேரி ராபர்ட்சன் மோசஸ், அமெரிக்க ஓவியர் (இ. 1961)
- 1867 &ndash; சங்கரதாஸ் சுவாமிகள், தமிழக நாடகாசிரியர், நாடக நடிகர் (இ. 1922)
- 1870 &ndash; அலெக்சாண்டர் குப்ரின், உருசிய நாடுகாண் பயணி, எழுத்தாளர் (இ. 1938)
- 1877 &ndash; முகம்மது மாக்கான் மாக்கார், இலங்கை குடியேற்றக்கால அரசியல்வாதி, தொழிலதிபர் (இ. 1952)
- 1911 &ndash; அப்பாக்குட்டி சின்னத்தம்பி, இலங்கை மருத்துவர் (இ. 1986)
- 1925 &ndash; பி. பானுமதி, இந்திய நடிகை, பாடகி, இயக்குநர் (இ. 2005)
- 1928 &ndash; தொனால்டு எண்டர்சன், அமெரிக்க மருத்துவர், கல்வியாளர் (இ. 2016)
- 1929 &ndash; சார்வாகன், தொழுநோய் மருத்துவர், எழுத்தாளர் (இ. 2015)
- 1929 &ndash; பெரி. சிவனடியார், தமிழகக் கவிஞர் (இ. 2004)
- 1930 &ndash; எஸ். சிவநாயகம், இலங்கைப் பத்திரிகையாளர் (இ. 2010)
- 1934 &ndash; சுனில் கங்கோபாத்யாயா, இந்திய வங்காளக் கவிஞர் (இ. 2012)
- 1934 &ndash; சோசப் இடமருகு, கேரள இதழாளர், இறைமறுப்பாளர் (இ. 2006)
- 1951 &ndash; மம்முட்டி, மலையாள நடிகர்
- 1963 &ndash; நீரஜா பனோட், இந்திய விமானப் பணிப்பெண் (இ. 1986)
- 1984 &ndash; மாலிங்க பண்டார, இலங்கைத் துடுப்பாளர்
- 1985 &ndash; ராதிகா ஆப்தே, இந்தியத் திரைப்பட நடிகை
- 1987 &ndash; இவான் ரசேல் வூட், அமெரிக்க நடிகை
# செப்டம்பர் 7

## இறப்புகள்

- 1566 &ndash; முதலாம் சுலைமான், உதுமானியப் பேரரசர் (பி. 1494)
- 1809 &ndash; முதலாம் இராமா, தாய்லாந்து மன்னர் (பி. 1737)
- 1949 &ndash; எல்டன் மேயோ, ஆத்திரேலிய உளவியலாளர் (பி. 1880)
- 1974 &ndash; சி. மூ. இராசமாணிக்கம், இலங்கைத் தமிழ் அரசியல்வாதி (பி. 1913)
- 1988 &ndash; வசுந்தரா தேவி, தமிழ்த் திரைப்பட நடிகை, பரதநாட்டியக் கலைஞர், கருநாடக இசைப் பாடகி (பி. 1917)
- 1997 &ndash; மொபுட்டு செசெ செக்கோ, கொங்கோவின் அரசுத்தலைவர் (பி. 1930)
- 2008 &ndash; நாகி நோடா, சப்பானிய இயக்குநர், தயாரிப்பாளர் (பி. 1973)
- 2014 &ndash; சு. கிருஷ்ணமூர்த்தி, தமிழக எழுத்தாளர், மொழிபெயர்ப்பாளர் (பி. 1929)
- 2022 &ndash; வலேரி பொல்யாக்கொவ், சோவியத்-உருசிய விண்வெளி வீரர் (பி. 1942)
# செப்டம்பர் 7

## சிறப்பு நாள்

- விடுதலை நாள் (பிரேசில் போர்த்துகலிடம் இருந்து 1822 இல்)
# சுரம்

இந்திய இசையில் **சுரம்** அல்லது **சுவரம்** (சமற்கிருதம்: ஸ்வரம்) என்பது கேட்ட உடனேயே மனத்தை ஈர்க்கும் வண்ணம் இசைக்கப்படும் அளவோடு கூடிய ஒலியாகும். இது *கோவை* அல்லது *தாது* என்றும் அழைக்கப்படும். இயற்கையாகவே இனிமையைத் தருவது. சுருதி என்ற அடி நிலையிலிருந்தே சுரம் என்ற நாதப்படிகள் தோன்றியுள்ளன. இவைகள் இசைமுறைகளை விளக்கமாயும், தெளிவாய்ப் பாடவும், வாசிக்கவும் துணை புரிகின்றன.  
தேர்ந்து கூட்டும் சுரங்களில் இருந்து இராகங்கள் பிறக்கின்றன. ஒவ்வொரு இராகமும் அல்லது பண்ணும் சில குறிப்பிட்ட சுரங்களினால் அழகுணர்வுடன் பின்னப்பட்ட ஓர் அமைப்பாகும்.
# சுரம்

## சுரங்களின் வகைகள்

இயற்கை ஒலிகள் ஏழாகப் பிரிக்கப்பட்டுள்ளது. அவை மிருகங்கள் மற்றும் பறவைகளின் குரல்களில் இருந்து இனம் காணப்பட்டது என்று இந்திய இசை நூல்கள் தெரிவிக்கின்றன. இவையே சங்கீதத்திற்கு ஆதாரமாயுள்ள சப்தசுரங்கள் ஆகும்.  
- ஸ ரி க ம ப த நி, இதனை சப்தகம் என்று அழைப்பர்,
- ஸ ரி க ம ப த நி ஸ், இதனை அஷ்டகம் என்று அழைப்பர்.  
| சுரங்கள் | வடமொழிப்பெயர் | தமிழ்ப்பெயர் | தொனிகள் |  |
| --- | --- | --- | --- | --- |
| ஸ (அல்) ச | சட்சம் (ஷட்ஜம்) | குரல் | மயில் |  |
| ரி | ரிஷபம் | துத்தம் | ரிஷபம் |  |
| க | காந்தாரம் | கைக்கிளை | ஆடு |  |
| ம | மத்திமம் | உழை | க்ரௌஞ்சம் |  |
| ப | பஞ்சமம் | இளி | கோகிலம் (குயில்) |  |
| த | தைவதம் | விளரி | குதிரை |  |
| நி | நிசாதம் (நிஷாதம்) | தாரம் | யானை | } |
# சுரம்

## சுரங்களின் வகைகள்

### துணை சுரங்கள்

சப்தசுரங்கள் ஏழும் தனது இயற்கையான சுர நிலைகளில் இருந்து சற்றே உயர்ந்தோ தாழ்ந்தோ ஒலிக்கும் போது அவை அந்தந்தச் சுரங்களின் துணை சுரமாகின்றன. இவற்றைப் பிரகிருதி, விக்ருதி பேதங்கள் என்பார்கள். ஷட்ஜமம், பஞ்சமம் இரண்டும் பேதமில்லாதவை. மற்றைய ஐந்தும் பேதமுடையவை. இவற்றின் விபரங்களைக் கீழே காண்க.  
| <b>குறியீடு</b> | <b>பெயர்</b> | <b>வேறுபாடு</b> | <b>எண்ணிக்கை</b> |
| --- | --- | --- | --- |
| ஸ | ஷட்ஜம் | -- | 1 |
| ரி1 | ரிஷபம் | சுத்த ரிஷபம் | 3 |
| ரி2 | சதுஸ்ருதி ரிஷபம் |  |  |
| ரி3 | ஷட்ஸ்ருதி ரிஷபம் |  |  |
| க1 | காந்தாரம் | சாதாரண காந்தாரம் | 3 |
| க2 | அந்தர காந்தாரம் |  |  |
| க3 | சுத்த காந்தாரம் |  |  |
| ம1 | மத்யமம் | சுத்த மத்யமம் | 2 |
| ம2 | ப்ரதி மத்யமம் |  |  |
| ப | பஞ்சமம் | -- | 1 |
| த1 | தைவதம் | சுத்த தைவதம் | 3 |
| த2 | சதுஸ்ருதி தைவதம் |  |  |
| த3 | ஷட்ஸ்ருதி தைவதம் |  |  |
| நி1 | நிஷாதம் | கைஷகி நிஷாதம் | 3 |
| நி2 | காகலி நிஷாதம் |  |  |
| நி3 | சுத்த நிஷாதம் | } |  |
# சுரம்

## சுரநிலைகளின் சிறப்பு அம்சங்கள்

இவற்றுள் இயற்கையாக உள்ள சுரநிலைகள் பன்னிரண்டே ஆகும். சில சுரங்களை வேறு சுரங்களாக நினைத்துக் கொண்டு அதாவது அந்த ஸ்தானத்தில் பாடுதல் கருநாடக சுர வகைக்கு மட்டுமே உள்ள ஒரு சிறப்பு அம்சமாகும்.  
அதாவது,
- ரி2 = க1
- க2 = ரி3
- த2 = நி1
- நி2 = த3
# சுரம்

## ஏழு சுரங்களின் பெயர்க் காரணங்கள்

1. **ஷட்ஜம்**: ரிஷபம் முதல் நிஷாதம் வரையிலுள்ள 6 ஸ்வரங்களையும் பிறப்பிக்க முன்னோடியாக இருப்பதால் முதல் சுரம் ஷட்ஜ்அம் எனப்பட்டது. (வடமொழியில், ஷட் - ஆறு)
1. **ரிஷபம்**: இதயத்திலிருந்து வெளிப்படுவதாலும், பசுக் கூட்டங்களில் ரிஷபம் பலமுடையதாக இருத்தல் போல், சுரக் கூட்டங்களில் இரண்டாமிடத்தில் கம்பீரமாக இருப்பதாலும், இரண்டாம் சுரம் ரிஷபம் எனப்பட்டது.
1. **காந்தாரம்**: காந்தர்வ சுகத்தைப் பிரதிபலிக்கும் தன்மை வாய்ந்ததால், மூன்றாம் சுரம் காந்தாரம் எனப்பட்டது.
1. **மத்திமம்**: ஏழு சுரங்களின் மத்திய நிலையை வகிப்பதால் நான்காம் சுரம் மத்திமம் எனப்பட்டது.
1. **பஞ்சமம்**: ஏழு சுரங்களின் வரிசையில் ஐந்தாம் இடத்தைப் பெறுவதால், ஐந்தாம் சுரம் பஞ்சமம் எனப்பட்டது. (வடமொழியில் பஞ்ச - ஐந்து)
1. **தைவதம்**: தெய்வ சம்பந்தமானதாலும், தைரியத் தன்மையை அடைந்துள்ளதாலும் ஆறாம் சுரம் தைவதம் எனப்பட்டது.
1. **நிஷாதம்**: ஷட்ஜம் முதல் ஆறு சுரங்களும் தன்னிடம் கசரம் பெற்றதால், ஏழாவது சுரம் நிஷாதம் எனப்பட்டது.
# 1969

**1969** (**MCMLXIX**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும்.
# 1969

## நிகழ்வுகள்

- ஜனவரி 3 - காற்பந்து வீரர் பெலே தனது 1000 ஆவது கோலை அடித்தார்
- ஜனவரி 14 - தமிழ் மாகாணம் சங்கரலிங்கனாரின் தியாகத்தால் தமிழ் நாடு என்று மாற்றப்பட்டது.
- ஏப்ரல் 22 - அமெரிக்காவின் சான் பிரான்சிஸ்கோ நகரில் நடந்த யுனெஸ்கோ மாநாட்டில் உலக புவிநாள் அனுசரிக்க முடிவு செய்யப்பட்டது.
- ஜூலை 20 - நீல் ஆம்ஸ்ட்ராங் மற்றும் எட்வின் ஆல்ட்றின் ஆகியோர் அப்போலோ 11 இல் சென்று சந்திரனில் காலடி வைத்தனர்.
- ஒக்டோபர் 31 - வோல் மார்ட் தொடங்கப்பட்டது.
# 1969

## பிறப்புகள்

- பெப்ரவரி 28 - உ. ஸ்ரீநிவாஸ், மேண்டலின் இசைக் கலைஞர் (இ. 2014)
- மே 2 - பிறயன் லாறா, மேற்கிந்தியத் துடுப்பாட்டக்காரர்
- ஜூன் 14 - ஸ்டெபி கிராப், செருமானிய டென்னிஸ் வீராங்கனை
- செப்டம்பர் 13 - சேன் வோர்ன், ஆஸ்திரேலியத் துடுப்பாட்டக்காரர்
- செப்டம்பர் 25 - ஹான்ஸி குரொன்யே, தென்னாபிரிக்கத் துடுப்பாட்டக்காரர் (இ. 2002)
# 1969

## இறப்புகள்

- சூன் 30 - மு. நவரத்தினசாமி, பாக்குநீரிணையை நீந்திக் கடந்தவர் (பி. 1909)
- செப்டம்பர் 2 - ஹோ சி மின், வியட்நாம் அதிபர் (பி. 1890)
# 1969

## நோபல் பரிசுகள்

- இயற்பியல் - Murray Gell-Mann
- வேதியியல் - Derek Harold Richard Barton, Odd Hassel
- மருத்துவம் - Max Delbrück, Alfred Hershey, Salvador Luria
- இலக்கியம் - Samuel Beckett
- சமாதானம் - International Labour Organization
- பொருளியல் (சுவீடன் வங்கி வழங்கும் பரிசு) - Ragnar Frisch, Jan Tinbergen
# கிடைப்பருமை

எண்ணிலடங்காத தேவைகளை முழுமையாக நிறைவுசெய்ய முடியும் அளவிற்கு வளங்களானது போதியளவு காணப்படாமை பொருளியலில் **கிடைப்பருமை** அல்லது **பற்றாக்குற்றை** (*Scarcity*) எனப்படும்.
வேறுவிதமாக கருதினால் ஒரு குமுகத்தின் (சமூகத்தின்) இலக்குகள் யாவும் ஒரே சமயத்தினில் நிறைவு செய்யமுடியாது என்பதனைக் கிடைபருமை விளக்குகின்றது. ஆகவே ஒரு பண்டத்தினை உற்பத்தி செய்வதற்கு இன்னொரு பண்டத்தின் உற்பத்தியினை விட்டுக் கொடுக்க வேண்டியிருக்கின்றது.
பொருளியலாளரான *லயனல் ராபின்சன்* என்பவர் கிடைப்பருமையின் முக்கியத்துவத்தினை உணர்ந்து பொருளியலுக்கு அளித்த வரைவிலக்கணம் பின்வருமாறு:  
*மாற்றுப் பயன் உள்ள கிடைப்பருமையான வளங்களைக்கொண்டு தனது எண்ணிலடங்காத தேவைகளை நிறைவு செய்யும் மனித நடப்புகளை ஆராயும் அறிவியலே பொருளியலாகும்.*
(economics is a science which studies human behavior as a relationship between ends and scarce means which have alternative uses.)
# யாழ்ப்பாணத்து மக்கட்பெயர் மரபு

பிறக்கும் ஒவ்வொரு குழந்தைக்கும், அதனை அழைப்பதற்கும், அடையாளம் காண்பதற்குமாகத் தனித்துவமான பெயர் ஒன்றை இடுவது உலகின் எல்லாச் சமுதாயங்களிலும் இருந்து வருகின்ற வழக்கம் ஆகும். பன்னெடுங்காலமாக நிலவி வருகின்ற இந்தப் பெயரிடும் வழக்கம், உலகம் முழுவதிலும் ஒரே விதமாக இருப்பதில்லை. இது தொடர்பாகச் சமுதாயங்களிடையே பல வேறுபாடான நடைமுறைகள் காணப்படுகின்றன. அத்துடன் ஒரு குறிப்பிட்ட சமுதாயத்திலேயே காலப்போக்கில் ஏற்படுகின்ற சமூக, அரசியல் மற்றும் இன்னோரன்ன நிலைமைகளாலும், அவை தொடர்பான தேவைகளாலும், மக்கட்பெயர்கள் தொடர்பில் மாற்றங்கள் ஏற்படுகின்றன. இத்தகைய மாற்றங்களும் அவற்றின் விளைவுகளும், அச் சமுதாயத்தின், உலக நோக்கு, பண்பாடு, அதன் வரலாறு சார்ந்த பல அம்சங்களின் வெளிப்பாடுகளாக அமைகின்றன. இத்தகைய ஒரு பின்னணியிலே, **யாழ்ப்பாணத்து மக்கட்பெயர் மரபு** பற்றி ஆராய்வதே இக் கட்டுரையின் நோக்கமாகும்.
# யாழ்ப்பாணத்து மக்கட்பெயர் மரபு

## பின்னணி

இலங்கையிலே கிறீஸ்துவுக்கு முந்திய காலப் பகுதிகளிலேயே தமிழர்கள் வாழ்ந்து வந்ததற்கான சான்றுகள் இருக்கின்றன. அத்துடன் தமிழர்கள், சிங்களவர்களிடமிருந்து அனுராதபுரத்தின் ஆட்சியைக் கைப்பற்றி ஆண்ட நிகழ்வுகளும், கிறிஸ்துவுக்கு முன் இரண்டு நூற்றாண்டுகளுக்கு முன்பிருந்தே நடந்து வந்திருக்கின்றன. எனினும் யாழ்ப்பாணப் பகுதியிலே, இன்றைய யாழ்ப்பாணச் சமுதாயத்தின் அடிப்படையாகத் தனித்துவமான சமுதாயக் கட்டமைப்பு ஒன்றின் உருவாக்கம், ஏறத்தாள, ஆரியச் சக்கரவர்த்திகள் வம்சத்தின் ஆட்சியின் கீழ் அமைந்த யாழ்ப்பாண அரசின் தோற்றத்துடனேயே ஆரம்பமானது எனலாம்.
# யாழ்ப்பாணத்து மக்கட்பெயர் மரபு

## யாழ்ப்பாண அரசுக்காலப் பெயர்கள்

யாழ்ப்பாண அரசுக் காலப்பகுதியைப் பற்றிப் பேசுகின்ற கைலாயமாலை, வையாபாடல், யாழ்ப்பாண வைபவமாலை போன்ற நூல்களில் காணப்படுகின்ற மக்கட்பெயர்களில், அரசர்களினதும், அவர்கள் குடும்பத்தினர் சிலரதும் பெயர்கள் தவிர, யாழ்ப்பாண நாட்டின் பகுதிகளை நிர்வகிப்பதற்காக தமிழ் நாட்டிலிருந்து வரவழைக்கப்பட்ட சிலரது பெயர்களும் உள்ளன. யாழ்ப்பாணத்துப் பொது மக்களின் பெயர்கள் மிகவும் குறைவே.
# யாழ்ப்பாணத்து மக்கட்பெயர் மரபு

## யாழ்ப்பாண அரசுக்காலப் பெயர்கள்

### அரசர்களின் பெயர்கள்

யாழ்ப்பாணத்து ஆரியச் சக்கரவர்த்திகள் வம்சத்தின் முதல் மன்னனாகவிருந்த இளவரசன் பற்றிக் குறிப்பிடும்போது, யாழ்ப்பாண வரலாறு கூறும் நூல்களில் முந்தியதாகக் கருதப்படும் கைலாயமாலை, பின்வருமாறு கூறுகிறது.  
: *.......செல்வமது ரைச்செழிய சேகரன்செய் மாதங்கள்*
: *மல்க வியன்மகவாய் வந்தபிரான்-கல்விநிறை*
: *தென்ன(ன்)நிக ரான செகராசன் தென்னிலங்கை*
: *மன்னவனா குஞ்சிங்கை ஆரியமால்............*  
இதன்படி *பாண்டியன்* (செழிய சேகரன்) மகன் *செகராசன்* என்னும் *சிங்கை ஆரியன்* என்பதே அவனை அடையாளம் காட்டும் தகவல்கள். இதில், முதற்பகுதி தந்தையையும், அடுத்த பகுதி இடப்பட்ட பெயரையும் குறித்தது. மூன்றாம் பகுதி *சிங்கை*. பிற்பகுதி, *ஆரியன்* என்பதாகும். *சிங்கை* என்பது *சிங்கபுரம்* அல்லது *சிங்கைநகர்* என்னும், இந்த அரச வம்சத்தவரோடு தொடர்புள்ள, இடப்பெயரைக் குறிக்கின்றது என்பதில் கருத்து வேறுபாடு கிடையாது எனினும், எங்கேயுள்ளது என்பது பற்றியும் அதனுடன் அவர்களுக்கு உள்ள தொடர்பின் தன்மை பற்றியும் ஒத்த கருத்து இல்லை. *ஆரியன்* என்பது இவர்கள் பிராமணர்கள் என்பதைக் குறிப்பதாகச் சிலரும், இவர்கள் கலிங்கத்து ஆரியர் இனத்தவர் என்பதைக் குறிப்பதாக வேறு சிலரும் கூறுகிறார்கள். ஆரியன் என்பது பாண்டிய மரபினரைக் குறிக்கும் சொல்லாக மகாவம்ச நூல் மற்றும் பிங்கல நிகண்டு தெரிவிக்கின்றது. ஆரியன் என்ற சொல்லிற்கு அழகன், உயர்ந்தவன், பாண்டியன் எனப் பொருட் கொண்டு தென்னிலங்கையில் உரோகணை மற்றும் கல்யாணி நாடுகளை ஆரியர் என்ற பெயரில் பாண்டிய வம்சத்தினர் ஆட்சி செய்த செய்தியை மகாவம்சம் கூறுகின்றது. ஆரியர் என்ற சொல் ஆழியர் என்ற சொல்லின் திரிபாகவும் பிங்கல நிகண்டு அறிவிக்கின்றது. அனைத்தும் இவர்தம் பாண்டிய மன்னரின் தொடர்பையே காட்டுகின்றது.  
ஒல்லாந்தர் காலத்து இறுதிப் பகுதியில் எழுதப்பட்ட வைபவ மாலைப்படி, யாழ்ப்பாணத்து ஆரியச் சக்கரவர்த்திகள் என அழைக்கப்பட்ட அரசர்களில் 1460 க்கு முற்பட்டவர்களின் பெயர்கள் மூன்று பகுதிகளைக் கொண்டிருந்தன. இவற்றின் அமைப்பு பின்வருமாறு இருந்தது.  
| இடப்பட்ட பெயர் | தொடர்புடைய இடப்பெயர் | சாதி அல்லது இனப்பெயர் | } |
| --- | --- | --- | --- |  
- குலசேகர சிங்கை ஆரியன்
- குலோத்துங்க சிங்கை ஆரியன்
- கனகசூரிய சிங்கை ஆரியன்  
என்னும் பெயர்கள் எடுத்துக்காட்டுகள் ஆகும். இதன் பின் வந்த அரசர்களின் பெயர்களுடன் *சிங்கை ஆரியன்*, அல்லது *சிங்கையாரியன்* என்ற பகுதி சேர்க்கப்படுவதில்லை. கனகசூரிய சிங்கையாரிய மன்னனுக்குப் பின்வந்த அவனது மகனான பரராசசேகரன் தன்பெயரைச் *சிங்கைப் பரராசசேகரன்* எனவும், தனது தம்பியின் பெயரைச் *சிங்கைச் செகராச சேகரன்* எனவும் மாற்றிக்கொண்டதாக வைபவமாலை கூறுகின்றது. ஆயினும், பரராசசேகரன், செகராசசேகரன் என்பன யாழ்ப்பாண மன்னர்கள் மாற்றி மாற்றி வைத்துக்கொண்ட அரியணைப் பெயர்கள் எனப் பின்வந்த ஆய்வாளர்கள் கூறுகிறார்கள். பின்வந்த அரசர்களையும் இளவரசர்களையும் குறிப்பிடும்போது, வைபவமாலை, வெறுமனே அவர்கள் பெயர்களை மட்டுமே தருகின்றது.  
எடுத்துக்காட்டு: *பண்டாரம்*, *பரநிருப சிங்கன்*, *சங்கிலி*  
போத்துக்கீசரின் கட்டுப் பாட்டின் கீழ் அரசு புரிந்த யாழ்ப்பாண அரசர்களின் பெயர்களும், போத்துக்கீசர் எழுதிய நூல்களில் , *எதிர்மன்னசிங்க குமாரன்* (Hendaramana Cinga Cumara), *பெரிய பிள்ளை*, *குஞ்சி நயினார்*, *சங்கிலி* என ஒற்றைப் பெயர்களாகவே குறிக்கப்பட்டுள்ளன.
# யாழ்ப்பாணத்து மக்கட்பெயர் மரபு

## யாழ்ப்பாண அரசுக்காலப் பெயர்கள்

### பகுதித் தலைவர் பெயர்கள்

இந்தியாவின் தமிழ் நாட்டிலிருந்து வந்தவர்களாகக் குறிப்பிடப்படும் பகுதித் தலைவர்களின் பெயர்கள் பல முன் குறிப்பிட்ட யாழ்ப்பாண வரலாற்று நூல்களிலே காணப்படுகின்றன. இவர்கள் அனைவரதும் பெயர்கள் அக்காலத் தமிழ் நாட்டு வழக்கப்படியே இருந்திருக்கும் என்பதில் ஐயமில்லை. இவர்களுள், *பாண்டி மழவன்*, *செண்பக மாப்பாணன்* போன்ற சிலருடைய பெயர்களுடன் சாதிப்பெயர்கள் சேர்ந்துள்ளன. பெரும்பாலானவர்கள் ஒற்றைப் பெயராலேயே குறிக்கப்படுகின்றார்கள். எனினும், இவர்களது ஊர், சாதி முதலியன தனித்தனியாகத் தரப்பட்டுள்ளன. எடுத்துக்காட்டாகப் பேராயிரவன் என்பவனைப்பற்றிக் கூறும்போது, அவனது ஊர், சாதி என்பவற்றையும் குறித்து,  
: *கோட்டுமே ழத்துவசன் **கோவற் பதி**வாசன்*
: *சூட்டு மலர்க்காவித் தொடைவாசன் - நாட்டமுறும்*
: *ஆதிக்க **வேளாளன்** ஆயுங் கலையனைத்துஞ்*
: *சாதிக்க ரூப சவுந்தரியன் - ஆதித்தன்*
: *ஓரா யிரங்கதிரோ(டு) ஒத்தவொளிப் பொற்பணியோன்*
: * **பேரா யிரவ**னெனும் பேரரசைச்.....*  
என்கிறது கைலாயமாலை.  
சமூகப்படி நிலையில் கீழே போகப்போக, பெயர்கள் மேலும் எளிமையாவதைக் காணமுடிகின்றது. *சோதையன், தெல்லி, நாகன், நீலவன், நீலன்* போன்ற இவ்வாறான பல பெயர்கள் வையாபாடலிலே காணப்படுகின்றன.
# யாழ்ப்பாணத்து மக்கட்பெயர் மரபு

## தமிழர் பெயரிடல் மரபு

பொதுவாகத் தமிழர்களின் பெயர்களாக வழங்கியவை அவர்களுக்கு இடப்பட்ட பெயராகிய ஒற்றைப் பெயர்களேயாகும். வேறு பல சமூகத்தவர்களைப் போல் குடும்பப் பெயரோ, நடுப்பெயர், முதற் பெயர் போன்ற கூறுகளைக் கொண்ட பெயரிடல் முறைமையோ தமிழர்கள் மத்தியில் இருக்கவில்லை. ஐரோப்பிய இனத்தவரின் குடியேற்றவாத ஆட்சிக்காலத்தில் ஏற்பட்ட சில சூழ்நிலைகள் காரணமாக, முக்கியமாகச் சட்டம் சார்ந்த தேவைகளுக்காக ஐரோப்பியர் முறைமையைப் போன்ற, ஒரு முதற் பெயர், இறுதிப் பெயர் ஆகியவற்றைத் தழுவிய முறைகள் தமிழர் மத்தியில் புழக்கத்துக்கு வந்ததாகக் கூறுகிறார்கள். பொதுவாகத் தந்தையுடைய பெயரையும் சேர்த்துக்கொண்டு இரண்டு கூறுகளைக்கொண்ட பெயர் புழக்கத்துக்கு வந்தது. (எ.கா: *முத்துவேலு கருணாநிதி*). தமிழ் நாட்டில் ஊர்ப் பெயர்களைச் சேர்த்துக் கொள்ளும் வழக்கமும் உண்டு. (எ.கா: *சி. என். அண்ணாதுரை* - *காஞ்சிபுரம் (Conjeevaram) நடராஜன் (Natarajan) அண்ணாதுரை*). *அண்ணாமலைச் செட்டியார்*, *முத்துராமலிங்கத் தேவர்* எனச் சாதிப் பெயர்களைச் சேர்த்துக்கொள்ளும் வழக்கமும் இருந்தது.
# யாழ்ப்பாணத்து மக்கட்பெயர் மரபு

## யாழ்ப்பாண மரபு

யாழ்ப்பாணத்துப் பெயர்களைப் பார்க்கும்போது, அவற்றைச் சமய அடிப்படையில் வேறுபடுத்திப் பார்க்கலாம். இவை:
1. இந்துப் பெயர்கள்
1. கிறிஸ்தவப் பெயர்கள்
1. முஸ்லிம் பெயர்கள்
இப்பிரிவுகளைச் சார்ந்த பெயர்கள் அவற்றுக்குரிய தனித்துவமான இயல்புகளைக் கொண்டு அமைந்துள்ளன.